
Rīgā								      datums skatāms laika zīmogā

SIA “Rīgas meži”, reģistrācijas Nr. 40003982628, tās valdes _____________________ personā, kura rīkojas uz statūtu un __.__.____. pilnvaras Nr.________ pamata (turpmāk – Pasūtītājs), no vienas puses, un
________, reģistrācijas Nr. ____________, tā valdes locekļa ________ personā, kurš/-a rīkojas, pamatojoties uz statūtiem (turpmāk – Izpildītājs), no otras puses, abi kopā vai katrs atsevišķi turpmāk tekstā saukti – Puse/Puses,
saskaņā ar iepirkuma “Pētījumi par apmeklētāju apmierinātību ar SIA “Rīgas meži” apsaimniekotajiem dārziem, parkiem un Mežaparku, kā arī Rīgas un Pierīgas mežiem”, identifikācijas Nr. SIA RM 2026/54, rezultātu noslēdz šādu līgumu (turpmāk tekstā – Līgums):
1. Līguma priekšmets
1.1. Izpildītājs atbilstoši Līguma noteikumiem, tehniskajai specifikācijai (turpmāk – Tehniskā specifikācija) (Līguma 1. pielikums), Izpildītāja tehniskajam piedāvājumam (Līguma 2. pielikums) un finanšu piedāvājumam (turpmāk – Finanšu piedāvājums) (Līguma 3. pielikums) apņemas veikt pētījumus par Rīgas dārzu un parku, kā arī Rīgas un Pierīgas mežu apmeklētāju apmierinātību ar to, kā tiek uzturēti, apsaimniekoti un labiekārtoti Rīgas dārzi, parki, Rīgas un Pierīgas meži (turpmāk – Pakalpojums) Līgumā norādītajā termiņā, savukārt, Pasūtītājs apņemas samaksāt Izpildītājam par Līguma noteikumiem atbilstošu Pakalpojumu Līgumā noteiktajā kārtībā.
1.2. Izpildītājs veic Pakalpojumu, izmantojot savus resursus, darba spēku, iekārtas un materiālus.
1.3. Līguma izpildē jāievēro Pakalpojuma sniegšanu regulējošo Latvijas Republikas normatīvo aktu prasības.
1.4. Pasūtītājs informē Izpildītāju par to, ka tas ir būtisko pakalpojumu sniedzējs Nacionālā kiberdrošības likuma izpratnē un Izpildītājs ir informācijas un komunikāciju tehnoloģiju (turpmāk – IKT) pakalpojumu sniedzējs Pasūtītājam Ministru kabineta 2025. gada 25. jūnija noteikumos Nr. 397 “Minimālās kiberdrošības prasības” izpratnē, tādejādi Izpildītāja pienākums ir ievērot Latvijas Republikā spēkā esošos normatīvos aktus, jo īpaši prasības, kas noteiktas Nacionālajā kiberdrošības likumā un Ministru kabineta 2025. gada 25. jūnija noteikumos Nr. 397 “Minimālās kiberdrošības prasības”.
2. Līguma summa un norēķinu kārtība
2.1. Līguma kopējā summa ir EUR __________________ (_________ euro __ centi), bez pievienotās vērtības nodokļa (turpmāk – PVN). PVN tiek piemērots normatīvajos aktos noteiktajā apjomā un kārtībā.
2.2. Līguma summā ir ietvertas visas izmaksas, kas saistītas ar Pakalpojuma sniegšanu, Pakalpojuma trūkumu un neatbilstību novēršanas izmaksas, kā arī visi ar Pakalpojuma sniegšanu saistītie nodokļi, nodevas, un citas saistītās izmaksas.
2.3. Pasūtītājs par Pakalpojuma izpildi veic samaksu Izpildītājam 30 (trīsdesmit) dienu laikā no Pakalpojuma nodošanas - pieņemšanas akta parakstīšanas dienas saskaņā ar Līguma 3.3.punktu, un Izpildītāja atbilstoša rēķina saņemšanas. Izpildītājs rēķinā norāda Pasūtītāja Līguma numuru, datumu un sniegto Pakalpojumu, pretējā gadījumā Pasūtītājs ir tiesīgs bez līgumsoda piemērošanas kavēt Līgumā noteikto maksājuma termiņu.
2.4. Rēķins var tikt nosūtīts elektroniski un ir derīgs bez paraksta, ja tas sagatavots atbilstoši Latvijas Republikas normatīvajos aktos un Līgumā noteiktajām prasībām. Ja rēķins tiek sagatavots elektroniski, Izpildītājs to nosūta uz Pasūtītāja e-pasta adresi rekini@rigasmezi.lv. Pasūtītājs apliecina, ka minētā e-pasta adrese tiek regulāri kontrolēta un atrodas Pasūtītāja pārziņā. Rēķins tiek uzskatīts par saņemtu nākamajā darba dienā pēc tā nosūtīšanas. Pasūtītājs ir tiesīgs vienpusēji mainīt rēķina sagatavošanas un nosūtīšanas kārtību, ievērojot Latvijas Republikas normatīvajos aktos noteiktās prasības, par ko Pasūtītājs nosūtīs Izpildītājam informatīvu paziņojumu.
2.5. Apmaksa tiek uzskatīta par notikušu ar brīdi, kad Pasūtītājs ir veicis maksājumu, pārskaitot Līgumā paredzēto naudas summu uz Izpildītāja Līgumā norādīto norēķinu kontu.
2.6. Ja Pasūtītājam ir prasījums pret Izpildītāju par kādas naudas summas samaksu, tajā skaitā, bet ne tikai par izdevumu, zaudējumu atlīdzību, līgumsodiem, tostarp arī izdevumu atlīdzināšanu, kas saistīti ar trešo personu piesaistīšanu defektu novēršanā, Pasūtītājs ir tiesīgs šādas naudas summas vienpusēji ieturēt no Izpildītājam izmaksājamām summām.
3. Pakalpojuma izpildes termiņš un Pakalpojuma nodošanas kārtība
3.1. Izpildītājs izpilda Pakalpojumu ne vēlāk kā__ (___________) nedēļu laikā no Līguma spēkā stāšanās dienas (atbilstoši Līguma 4. pielikumā pievienotajam pakalpojuma izpildes grafikam un Līguma 2. pielikumā norādītajam).
3.2. Pēc Pakalpojuma izpildes, Izpildītājs iesniedz Pasūtītājam Pakalpojuma nodošanas - pieņemšanas aktu.
3.3. Pasūtītājs 5 (piecu) darba dienu laikā pēc Pakalpojuma nodošanas - pieņemšanas akta saņemšanas dienas, pārbauda izpildīto Pakalpojumu. Ja Pakalpojums ir izpildīts kvalitatīvi, atbilstoši Līguma vai Tehniskās specifikācijas prasībām, Pasūtītājs pieņem Pakalpojumu, parakstot Pakalpojuma nodošanas - pieņemšanas aktu.
3.4. Ja Pakalpojums ir izpildīts nekvalitatīvi un/vai tas neatbilst Līguma vai Tehniskās specifikācijas prasībām, Pasūtītājs nepieņem Pakalpojumu un neparaksta Pakalpojuma nodošanas - pieņemšanas aktu. Šādā gadījumā Pasūtītājs sagatavo un nosūta Izpildītājam pretenziju par konstatētajām Pakalpojuma neatbilstībām un/vai trūkumiem. Izpildītājam par saviem līdzekļiem ir jānovērš pretenzijā norādītās Pakalpojuma neatbilstības un/vai trūkumi Pasūtītāja pretenzijā norādītajā termiņā. Neatbilstību un/vai trūkumu novēršana nepagarina Līguma 3.1. punktā norādīto Pakalpojuma izpildes termiņu.
3.5. Pēc Pakalpojuma neatbilstību un/vai trūkumu novēršanas, Izpildītājs iesniedz Pasūtītājam Pakalpojuma nodošanas - pieņemšanas aktu atkārtoti un Pasūtītājs 5 (piecu) darba dienu laikā atkārtoti izvērtē izpildīto Pakalpojumu saskaņā ar šajā Līguma nodaļā norādīto kārtību.
3.6. Ja Izpildītājs nenovērš Pasūtītāja konstatētās neatbilstības un/vai trūkumus Pakalpojumā Pasūtītāja norādītajā termiņā, Pasūtītājs ir tiesīgs minēto pienākumu izpildei pieaicināt trešās personas uz Izpildītāja rēķina. Izdevumus, kas saistīti ar trešo personu pieaicināšanu defektu un/vai trūkumu novēršanai, Pasūtītājs ietur no Izpildītājam izmaksājamās Līguma summas. 
3.7. Līguma 3.3. punktā norādītā Pakalpojuma nodošanas-pieņemšanas akta parakstīšana neatņem Pasūtītājam tiesības izteikt pretenzijas Izpildītājam par Pakalpojuma neatbilstību un/vai trūkumiem, kuri atklājušies pēc to pieņemšanas. Pasūtītāja iesniegtās pretenzijas Izpildītājam ir saistošas un tam ir pienākums novērst neatbilstības un/vai trūkumus Pasūtītāja norādītā termiņā.
4. Pušu tiesības un pienākumi
4.1. Izpildītājs:
4.1.1. veic Pakalpojumu kvalitatīvi, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina to īstenošanu augstā kvalitātē, noteiktajā termiņā un atbilstoši Līgumā un tā pielikumos noteiktajam;
4.1.2. izpilda Pakalpojumu, ievērojot Tehniskajā specifikācijā norādītās prasības un noteikumus, kā arī Pakalpojuma izpildei piemērojamos Latvijas Republikas normatīvos aktus;
4.1.3. pēc Pasūtītāja pieprasījuma sniedz informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā saistībā ar Līguma izpildi;
4.1.4. apņemas nekavējoties paziņot Pasūtītājam par jebkuru identificētu kiberincidentu, kas ietekmē vai var ietekmēt Pasūtītāja darbību, un veikt visas nepieciešamās darbības, lai mazinātu un novērstu kiberincidenta sekas;
4.1.5. ievērot Pasūtītāja norādījumus par datu piekļuves prasībām un datu glabāšanu vai citus norādījumus, kuri pamatoti izriet no norādīto normatīvo aktu regulējuma kiberdrošības jomā;
4.1.6. nodrošināt, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
4.1.7. savā darbībā ievērot Pasūtītāja Piegādātāju rīcības kodeksā noteiktos principus (Līguma 5. pielikums).
4.2. Ja Līguma izpildes gaitā rodas apstākļi, kuri var aizkavēt vai aizkavē Pakalpojuma sniegšanu, Izpildītājs informē Pasūtītāju, norādot radušos apstākļus vai aizkavēšanās iemeslus, to ietekmi uz Līguma izpildes gaitu un par veiktajiem vai ieplānotajiem pasākumiem radušos apstākļu novēršanai.
4.3. Pasūtītājs:
4.3.1. veic samaksu Izpildītājam par kvalitatīvi izpildītu Pakalpojumu atbilstoši Līguma noteikumiem;
4.3.2. sniedz Izpildītājam visus nepieciešamos dokumentus un informāciju Pakalpojuma sniegšanai, kas ir tā rīcībā;
4.3.3. veic Pakalpojuma izpildes termiņa un kvalitātes kontroli visā Līguma darbības laikā. Gadījumā, ja Pasūtītājs ir konstatējis Pakalpojuma defektus un/vai trūkumus, un/vai Pakalpojuma izpildes termiņa kavējumu, Pasūtītājs nosūta rakstisku pretenziju Izpildītājam, norādot konstatētās neatbilstības, un Izpildītājam ir pienākums Pasūtītāja norādītajā termiņā veikt konstatēto Pakalpojuma neatbilstību novēršanu.
5. Pušu atbildība
5.1. Ja Izpildītājs kavē Līguma 3.1. punktā norādīto Pakalpojuma izpildes termiņu, Pasūtītājs ir tiesīgs pieprasīt Izpildītājam līgumsodu 0,5 % (nulle komats pieci procenti) apmērā no Līguma summas par katru kavējuma dienu, bet ne vairāk kā 10 % (desmit procenti) apmērā no Līguma summas.
5.2. Ja Pasūtītājs neievēro Līgumā noteikto Līguma summas samaksas termiņu par kvalitatīvi un Līguma noteikumiem atbilstoši sniegtu Pakalpojumu, Izpildītājs ir tiesīgs pieprasīt Pasūtītājam līgumsodu 0,5 % (nulle komats pieci procenti) apmērā no nesamaksātās Līguma summas par katru kavējuma dienu, bet ne vairāk kā 10 % (desmit procenti) apmērā no nesamaksātās Līguma summas.
5.3. Ja Pasūtītājs izbeidz Līgumu kādā no Līguma 6.3.1. – 6.3.3. apakšpunktos norādītajiem gadījumiem, Izpildītājs ne vēlāk kā 5 (piecu) darba dienu laikā no attiecīgā Pasūtītāja paziņojuma saņemšanas dienas, maksā Pasūtītājam līgumsodu 10 % (desmit procenti) apmērā no Līguma summas un atlīdzina Pasūtītājam zaudējumus, kas Pasūtītājam ir radušies sakarā ar Līguma izbeigšanu.
5.4. Līgumsoda samaksa jāveic ne vēlāk kā 5 (piecu) darba dienu laikā no attiecīga Puses paziņojuma saņemšanas dienas. Līgumsoda samaksa neatbrīvo Pusi no Līgumā norādīto saistību izpildes un zaudējumu atlīdzināšanas.
5.5. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
5.6. Pasūtītājs ir tiesīgs ieturēt līgumsodu un/vai zaudējumu summu no jebkura maksājuma, kas Izpildītājam pienākas pamatojoties uz Līgumu, pirms tā izmaksas Izpildītājam.
6. Līguma termiņš un izbeigšanas kārtība
6.1. Līgums stājas spēkā tā abpusējas parakstīšanas dienā un ir spēkā līdz pilnīgai saistību izpildei.
6.2. Pusēm ir tiesības rakstveidā vienojoties izbeigt Līgumu pirms termiņa.
6.3. Pasūtītājs ir tiesīgs vienpusēji nekavējoties izbeigt Līgumu bez jebkādu zaudējumu atlīdzināšanas Izpildītājam, par to rakstiski paziņojot Izpildītājam, ja:
6.3.1. Izpildītājs kavē Līguma 3.1. punktā norādīto Pakalpojuma izpildes termiņu un nav novērsis kavējumu arī 2 (divu) darba dienu laikā pēc Pasūtītāja rakstiska brīdinājuma saņemšanas;
6.3.2. Pasūtītājs ir konstatējis, ka Pakalpojums tiek veikts nekvalitatīvi un/vai neatbilstoši Līguma, Tehniskās specifikācijas vai Latvijas Republikas normatīvo aktu prasībām, un Izpildītājs nav novērsis neatbilstību Pasūtītāja pretenzijā norādītajā termiņā;
6.3.3. Izpildītājs neizpilda kādu citu Līgumā noteikto pienākumu un nav izpildījis šo pienākumu arī 2 (divu) darba dienu laikā pēc Pasūtītāja rakstiska brīdinājuma saņemšanas;
6.3.4. attiecībā uz Izpildītāju, tā valdes vai padomes locekli, patieso labuma guvēju, pārstāvēttiesīgo personu vai prokūristu, ir piemērotas sankcijas atbilstoši Starptautisko un Latvijas Republikas nacionālo sankciju likuma noteikumiem;
6.3.5. ir ierosināts Izpildītāja tiesiskās aizsardzības process, pasludināts tā maksātnespējas process, apturēta Izpildītāja saimnieciskā darbība vai uzsākta tā likvidācija;
6.3.6. attiecībā uz Izpildītāju, tā patiesā labuma guvēju ir konstatēts Noziedzīgi iegūto līdzekļu legalizācijas un terorisma un proliferācijas finansēšanas novēršanas likumā noteiktais.
6.4. Izpildītājs ir tiesīgs vienpusēji izbeigt Līguma, par to rakstveidā paziņojot Pasūtītājam, ja Pasūtītājs kavē Līgumā noteikto Līguma summas samaksas termiņu vairāk kā par 5 (piecām) darba dienām un nav novērsis kavējumu arī 2 (divu) darba dienu laikā pēc Izpildītāja rakstiska brīdinājuma saņemšanas dienas.
6.5. Ja Līgums tiek izbeigts saskaņā ar Līguma 6.3. un 6.4. punktiem, Līgums uzskatāms par izbeigtu 2 (otrajā) darba dienā pēc paziņojuma nosūtīšanas otrai Pusei (nosūtot paziņojumu ar elektroniskā pasta starpniecību, izmantojot drošu elektronisko parakstu).
7. Līguma grozījumi
7.1. Jebkuri Līguma grozījumi var tikt izdarīti vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu.
7.2. Līguma grozījumi ir pieļaujami, ja tie nemaina Līguma vispārējo raksturu un atbilst vienam no šādiem gadījumiem:
7.2.1. grozījumi ir nebūtiski;
7.2.2. grozījumi ir būtiski un tie tiek izdarīti tikai Līguma 7.3. punktā noteiktajos gadījumos;
7.2.3. grozījumi attiecas uz Līguma summas palielinājumu neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šī Līguma 7.3.1.- 7.3.2. punktu), vienlaikus nepārsniedz 10 % (desmit procentus) no sākotnējās Līguma summas.
7.3. Būtiski Līguma grozījumi ir pieļaujami:
7.3.1. gadījumos, kad Pasūtītājam ir nepieciešami papildus Pakalpojumi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto, vai Izpildītāja maiņa radītu ievērojamas grūtības;
7.3.2. ja Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
7.3.3. ja Izpildītāju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par plānoto līgumu vai iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42. pantā paredzētie izslēgšanas noteikumi.
7.4. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma summas attiecībā uz katru gadījumu, kas minēts Līguma 7.3.1. un 7.3.2. punktā.
7.5. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās parakstījušas abas Puses. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.
8. Apakšuzņēmēji un speciālisti
8.1. Izpildītājs ir tiesīgs iesaistīt Līguma izpildē tikai tā piedāvājumā norādītos apakšuzņēmējus un speciālistus. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju vai piesaistīto speciālistu sarakstā norādītajā informācijā.
8.2. Izpildītājs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus vai speciālistus Līguma izpildē.
8.3. Pasūtītājs nepiekrīt speciālistu sarakstā norādīto speciālistu nomaiņai gadījumos, kad piedāvātais speciālists neatbilst iepirkuma dokumentos speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot piedāvājuma atbilstību.
8.4. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
8.4.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
8.4.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
8.4.3. piedāvātais apakšuzņēmējs, kura sniedzamo pakalpojumu vērtība ir vismaz EUR 10 000,00, atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
8.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
8.5. Pasūtītājs pieņem lēmumu atļaut vai atteikt apakšuzņēmēja nomaiņu vai jauna apakšuzņēmēja iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
9. Nepārvarama vara
9.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
9.2. Par nepārvaramas varas apstākļiem atzīst notikumu, kas atbilst visām šīm pazīmēm:
9.2.1. no kā nav iespējams izvairīties, un kura sekas nav iespējams pārvarēt;
9.2.2. kuru Līguma slēgšanas brīdī nebija iespējams paredzēt;
9.2.3. kas nav radies Puses vai tās kontrolē esošas personas kļūdas vai rīcības dēļ;
9.2.4. kas padara saistību izpildi ne tikai apgrūtinošu, bet arī neiespējamu.
9.3. Puse, kurai iestājas Līguma 9.2. punktā minētie apstākļi, par šādu apstākļu iestāšanos ne vēlāk kā 2 (divu) darba dienu laikā rakstveidā paziņo par to otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
9.4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 9.3. punktā minētajā termiņā.
9.5. Nepārvaramas varas apstākļu pierādīšanas pienākums ir Pusei, kura uz tiem atsaucas.
9.6. Ja nepārvaramas varas apstākļu dēļ Līgums nav izpildāms ilgāk par 3 (trīs) mēnešiem, tad katrai Pusei ir tiesības bez jebkādām sankcijām vienpusēji atkāpties no Līguma izpildes.
10. Konfidencialitāte un personas dati
10.1. [bookmark: _Hlk121084764]Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdī publiski zināma. Konfidencialitātes pienākums nav aprobežots ar Līguma termiņu un ir saistošs bez laika ierobežojuma.
10.2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
10.3. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
10.4. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes rezultātā iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un Fizisko personu datu apstrādes likuma prasības.
10.5. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
10.6. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
10.7. Pēc Puses pieprasījuma otra Puse ziņo vai dokumentāri pierāda, ka tā ievēro piemērojamo datu aizsardzības tiesību aktu prasības un Līgumā noteiktos pienākumus.
10.8. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi.
10.9. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
10.10. Puses tiek atbrīvotas no atbildības par personas datu apstrādi, ko saņēmušas no vispār pieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
10.11. Puses nodrošina informācijas konfidencialitātes noteikumu izpildi arī no jebkuru trešo personu puses, ko Puses piesaistījušas Līguma izpildei.
11. Citi noteikumi
11.1. Puses nosaka par Līguma izpildi atbildīgās persona, kuras kontaktējas ar otru Pusi un uzrauga (koordinē) kvalitatīvu Līguma izpildi, tajā skaitā paraksta Pakalpojuma nodošanas-pieņemšanas aktu, informē otru Pusi par konstatētajiem Pakalpojuma trūkumiem, sagatavo un nosūta pretenziju, kontrolē Līgumā noteikto saistību izpildi):
11.1.1. No Pasūtītāja puses: __________________,  tālr. _____________, e-pasts: __________@rigasmezi.lv. Rēķinu nosūtīšanai: _______________;
11.1.2. No Izpildītāja puses: ______________, tālr. ____________, e-pasts: ______________.
11.2. Puses apņemas iespējami savlaicīgi informēt viena otru par izmaiņām atbildīgo personu sastāvā vai atsevišķu personu pilnvarojuma apjoma izmaiņām, attiecīgo informāciju nosūtot uz Līguma 11.1. punktā noteiktajām e-pasta adresēm un neveicot attiecīgos grozījumus Līgumā.
11.3. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
11.4. Visi paziņojumi starp Pusēm Līguma sakarā tiek uzskatīti par saņemtiem, ja tie (i) nodoti adresātam pret parakstu, (ii) nosūtīti pa pastu ierakstītā vēstulē uz Līguma 12. punktā norādītajām Pušu adresēm un šajā gadījumā tiks uzskatīti par saņemtiem 5 (piektajā) darba dienā no nodošanas pasta iestādē nosūtīšanai, vai (iii) nosūtīti ar e-pasta starpniecību uz Līguma 12. punktā norādītajām Pušu e-pasta adresēm, un šajā gadījumā tiks uzskatīti par saņemtiem nākamajā darba dienā pēc nosūtīšanas. 
11.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
11.6. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
11.7. Līgums parakstīts ar drošu elektronisko parakstu, kas satur laika zīmogu. Līgums ir saistošs no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
12. Pušu rekvizīti
	PASŪTĪTĀJS

Banka: Akciju sabiedrība “Citadele banka”

I Vispārīgie noteikumi
1. SIA “Rīgas meži” (turpmāk – Sabiedrība) īsteno atbildīgu un ētisku uzņēmējdarbības praksi. Piegādātāju rīcības kodekss (turpmāk – Kodekss) ir izstrādāts ar mērķi radīt priekšnoteikumus augstāko iespējamo šādu praksi raksturojošo standartu ieviešanai un ievērošanai arī visā Sabiedrības piegādes ķēdē.
2. Kodeksā ietvertas minimālās prasības, kuru izpildi Sabiedrība sagaida no visiem tās esošajiem un potenciālajiem Piegādātājiem neatkarīgi no to lieluma, apgrozījuma, pieredzes, darbības jomas un citiem faktoriem papildus visiem likumiem un noteikumiem.
II Kodeksa tvērums
3. Kodeksa ietvaros ar terminu “Piegādātājs” jāsaprot jebkura fiziska vai juridiska persona, kas nodrošina Sabiedrībai preces, pakalpojumus vai būvdarbus. Šis termins ietver arī Piegādātāju apakšuzņēmējus.
4. Kodekss ir visu starp Piegādātāju un Sabiedrību noslēgto līgumu neatņemama sastāvdaļa, tādējādi, parakstot jebkuru sadarbības līgumu, Piegādātājs apņemas ievērot visas šajā Kodeksā noteiktās prasības.
[bookmark: bookmark4]III Uzņēmējdarbības ētika
5. Piegādātājs īsteno atbildīgu un ētisku uzņēmējdarbības praksi, ievērojot likumību un labas korporatīvās pārvaldības principus visās tā finanšu un nefinanšu darbībās, tostarp:
5.1. īsteno godīgu konkurenci atbilstoši visiem spēkā esošajiem likumiem un citiem normatīvajiem aktiem;
5.2. pieņem lēmumus, pamatojoties uz objektīviem apsvērumiem, nevis personīgajām interesēm;
5.3. veic visus nepieciešamos pasākumus, lai novērstu interešu konfliktus un koruptīvas darbības, tajā skaitā tieši vai netieši:
5.3.1. nepiedāvā Sabiedrībai, tās darbiniekiem naudu, dāvanas vai citus labumus, neizrāda viesmīlību un neapmaksā jebkādus izdevumus ar mērķi iegūt vai saglabāt sadarbību vai priekšrocības, ko varētu uzskatīt par nepamatotiem vai nepiemērotiem attiecībā uz iespējamajiem darījumiem;
5.3.2. nepieprasa un nepieņem naudu, dāvanas vai citus labumus, ieskaitot personīgas priekšrocības, no trešajām pusēm; 
5.3.3. darbojas saskaņā ar visiem noteikumiem, kas saistīti ar preču un pakalpojumu drošumu un kvalitātes prasībām, tostarp Sabiedrības izvirzītajiem noteikumiem;
5.3.4. reģistrē un atklāj informāciju par savu saimniecisko darbību, korporatīvo struktūru un patiesajiem labuma guvējiem, finansiālo stāvokli un darbības rezultātiem pārskatāmi, precīzi un saskaņā ar spēkā esošajiem normatīvajiem aktiem;
5.3.5. aizsargā tam uzticēto komercinformāciju un personas datus, izprotot riskus un ieviešot pienācīgus kontroles pasākumus, piemēram, kiberdrošības pasākumus.
[bookmark: bookmark6]IV Cilvēktiesības un darba tiesības
6. Piegādātājs ievēro savā darbībā vispārpieņemtos Apvienoto nāciju organizācijas Vispārējā cilvēktiesību deklarācijā un citos vietēja un starptautiska mēroga regulējumos un konvencijās noteiktos cilvēktiesību pamatprincipus, tostarp:
6.1. iestājas pret visa veida diskrimināciju;
6.2. neiesaistās cilvēktiesību pārkāpumos, tostarp ievēro personas datu privātumu un personas datu drošību visos biznesa procesos;
6.3. rūpīgi izpēta savu ietekmi uz cilvēktiesībām, ja tiek konstatēti riski vai pamats aizdomām par iespējamu negatīvu ietekmi;
6.4. [bookmark: bookmark9]iesaistās cilvēktiesību pārkāpumu novēršanā, nodrošinot atbilstošus aizsardzības mehānismus.
7. Piegādātājs iestājas pret piespiedu darbu, īstenojot un veicinot tādas darba attiecības, kas balstītas uz brīvprātības principiem. Tāpat tas izturas pret esošajiem un potenciālajiem darbiniekiem cieņpilni un ievēro ikdienā visas darbinieku pamattiesības, tostarp:
7.1. neizmanto bērnu darbu – nenodarbina bērnus, kuri ir jaunāki par 15 gadiem vai nav sasnieguši minimālo nodarbinātības vecumu saskaņā ar aktuālajiem valstī pastāvošajiem tiesību aktiem;
7.2. nodrošina, lai par minimālo nodarbinātības vecumu vecāku un par 18 gadiem jaunāku jauniešu nodarbinātības gadījumā netiek apdraudēta viņu izglītība, veselība, drošība un tikumība;
7.3. atzīst darbinieku tiesības apvienoties organizācijās (biedrībās, apvienībās, arodbiedrībās u.tml.), būt šo organizāciju biedriem un slēgt koplīgumus;
7.4. veido iekļaujošu darba vidi un ievēro jaunu darbinieku piesaistē, kā arī esošo darbinieku novērtēšanā vienlīdzības un līdztiesības principus;
7.5. nodrošina visiem darbiniekiem drošus un cilvēcīgus darba apstākļus;
7.6. [bookmark: bookmark11]nodrošina visus darbinieku profesionālajai izaugsmei nepieciešamos apstākļus, ņemot vērā viņu darba specifiku un aktuālo nozares situāciju.
8. Piegādātājs ievēro visus piemērojamos vietējos likumus un obligātos nozares standartus attiecībā uz darba laiku un atalgojumu, tostarp:
8.1. maksā darbiniekiem vismaz minimālo darba algu un piemērojamo samaksu par virsstundu darbu atbilstoši valstī spēkā esošajiem normatīvajiem aktiem un piemērojamajiem Darba koplīguma noteikumiem; 
8.2. nodrošina darbiniekiem savlaicīgu darba samaksu par padarīto darbu un neietur darba algu bez objektīva, normatīvajos aktos balstīta pamatojuma;
8.3. nodrošina, ka darba laiks (ieskaitot virsstundas) ir saprātīgs un nepārsniedz normatīvajos aktos noteiktās robežas. Ja attiecīgas prasības nepastāv, Sabiedrība sagaida, ka darba laiks nepārsniedz 56 (piecdesmit sešas) stundas nedēļā, ieskaitot regulārās virsstundas. Darbiniekiem ir tiesības uz adekvātu atpūtu (regulāri vismaz 1 (viena) diena nedēļā).
[bookmark: bookmark13]V Darba drošība un veselības aizsardzība (DDVA)
9. Piegādātājs veicina drošas darba kultūras attīstību, ievērojot savā darbībā visas spēkā esošās tiesiskās DDVA prasības, kā arī:
9.1. izstrādā savu iekšējo kārtību un procedūras DDVA jomā, tā demonstrējot apņemšanos īstenot DDVA pamatprincipus ne vien vārdos, bet arī darbos;
9.2. nodrošina darbību pārbaužu (piemēram, noteikumu un procedūru) ieviešanu un izziņošanu visiem darbiniekiem;
9.3. nodrošina gatavību ārkārtas situācijām, izstrādājot atbilstošu rīcības plānu, ar kuru iepazīstina visus darbiniekus;
9.4. īsteno ar darbiniekiem atklātu komunikāciju un nodrošina atbilstošas mācības ar mērķi uzlabot viņu izpratni par DDVA jautājumiem;
9.5. novērtē un uzrauga DDVA nodrošinājumu un apdraudējumus, regulāri un pienācīgi veicot darbavietās pārbaudes (piemēram, darba vides risku novērtējumu);
9.6. reģistrē visus darbavietā notikušos un gandrīz notikušos nelaimes gadījumus un veic pienācīgu to izmeklēšanu.
VI Ietekme uz vidi un klimatu
10. Piegādātājs ievēro visas vides aizsardzības prasības, kas noteiktas vides tiesību aktos, noteikumos, standartos un ar tā ietekmi uz vidi saistīto atļauju prasībās, tostarp:
10.1. mērķtiecīgi mēra savu ietekmi uz vidi, izvirza skaidrus, izmērāmus mērķus vides aizsardzības jomā un īsteno šo mērķu sasniegšanai nepieciešamos pasākumus savas darbības negatīvās ietekmes uz vidi, kā arī klimata pārmaiņu mazināšanai;
10.2. rūpējas, lai tā darbības nerada apdraudējumu videi un nepieciešamības gadījumā atbildīgi veic visus nepieciešamos pasākumus tā radītās negatīvās ietekmes uz vidi novēršanai, tostarp aktīvi uzrauga, ziņo un tiecas samazināt CO2 emisijas gan ikdienas darbībā, gan visā vērtību ķēdē;
10.3. sniedz norādījumus par visiem procesiem, kam ir potenciāla ietekme uz vidi (piemēram, bīstamu materiālu glabāšana un izmantošana), nodrošina to pieejamību un attiecīgās informācijas nodošanu visiem iesaistītajiem darbiniekiem;
10.4. nodrošina darbiniekiem atbilstošas zināšanas un pieredzi par vides jautājumiem, kā arī nepieciešamos resursus, kas viņiem ļautu efektīvi pildīt savus darba pienākumus;
10.5. analizē iespējamās ārkārtas situācijas, īsteno preventīvus pasākumus to novēršanai un pienācīgi reaģē šādās situācijās, veicot koriģējošus pasākumus;
10.6. sistemātiski rīkojas vides aizsardzības pārkāpumu un sūdzību saņemšanas gadījumos, kā arī informē par šiem gadījumiem darbiniekus un citas ieinteresētās puses, tostarp Sabiedrību, ja tā jebkādā veidā ir iesaistīta.
VII Pārvaldības sistēmas
11. Lai varētu izpildīt šajā Kodeksā noteiktās prasības, Piegādātājs nodrošina atbilstošas pārvaldības sistēmas, kas ir pielāgotas tā lielumam, darbības jomai un riska videi, vai izstrādā ekvivalentu rīcības dokumentu. Tāpat Piegādātājs nodrošina savas darbības atbilstību citiem attiecīgajiem un spēkā esošajiem likumiem un noteikumiem. 
12. Sabiedrība sagaida, ka Piegādātājs savu pārvaldības sistēmu izveidē un uzturēšanā ievēro vismaz šādas prasības:
12.1. nodrošina sistemātisku pieeju ar cilvēktiesībām un darba tiesībām, darba drošību un veselības aizsardzību, atbildīgu uzņēmējdarbību un ietekmi uz vidi saistīto risku novērtēšanai, mazināšanai un pārvaldībai (turpmāk – Kodeksa jautājumi);
12.2. izvirza izmērāmus darbības mērķus saistībā ar Kodeksa jautājumiem un nosaka saistītas darbības šo mērķu sasniegšanai nolūkā nodrošināt nepārtrauktu savas darbības uzlabošanu;
12.3. pienācīgi piemēro un dara zināmus visus normatīvo aktu un līgumu noteikumus, kuri reglamentē tā uzdevumus, kā arī nodrošina atbilstošas mācības attiecīgajiem darbiniekiem un darījumu partneriem;
12.4. nodrošina ziņošanas iespējas par ar Kodeksa jautājumiem saistītiem pārkāpumiem (piemēram, anonīma ziņošanas sistēma).
VIII Atbilstības nodrošināšana
13. Sabiedrība vēlas veidot ilgtspējīgas, abpusēji izdevīgas attiecības ar saviem sadarbības partneriem, tostarp Piegādātājiem visos līmeņos, tāpēc sagaida, ka Piegādātājs, konstatējot darbības, kas var būt pretrunā Kodeksa prasībām, nekavējoties informēs par to Sabiedrību. Piegādātājam, tostarp ikvienam tā darbiniekam, ir iespēja ziņot par šīm neatbilstībām, rakstot uz e-pasta adresi mailto:rigasmezi@rigasmezi.lv. Apzinoties, ka ziņot par iespējamajiem pārkāpumiem var būt neērti un šāda rīcība var radīt nedrošības sajūtu, Sabiedrība nodrošina arī iespēju ziņot par neatbilstībām anonīmi – ar Trauksmes cēlēja ziņojuma starpniecību.
14. Vienlaikus Sabiedrība patur tiesības veikt sistemātiskas pārbaudes, lai pārliecinātos par Piegādātāja atbilstību Kodeksa prasībām:
14.1. Sabiedrība sagaida, ka Piegādātājs aktīvi atbalstīs nepieciešamās pārbaudes, tostarp sniegs pēc Sabiedrības pieprasījuma informāciju, piemēram, datus, kas attiecas uz Kodeksa jautājumiem un Kodeksa tvērumu, ja vien tas nav pretrunā likumā noteiktajam informācijas neizpaušanas pienākumam. Par atbilstības pārbaužu laiku, vietu un apjomu Sabiedrība vienojas ar Piegādātāju individuāli.
14.2. Ja Sabiedrība konstatē, ka Piegādātājs neievēro Kodeksā noteiktās prasības, tā piedāvā ieteikumus Piegādātāja darbības pilnveidei, lai nodrošinātu atbilstību Kodeksa prasībām. Saņemot šos ieteikumus, Piegādātājs nekavējoties veic koriģējošus pasākumus, informējot par progresu Sabiedrību. Tomēr Sabiedrība patur tiesības atcelt neizpildītus pasūtījumus, apturēt turpmākos pasūtījumus vai izbeigt līgumu ar Piegādātāju būtisku Kodeksa pārkāpumu gadījumā.
14.3. Papildus starp Sabiedrību un Piegādātāju noslēgtajā pamatlīgumā noteiktajiem tā izbeigšanas noteikumiem, abas puses atzīst, ka šī Kodeksa noteikumu neievērošana ir uzskatāma par līguma noteikumu būtisku pārkāpumu, kas dod tiesības Sabiedrībai vienpusēji izbeigt līgumu.
15. Piegādātāja atbildība sākas, taču nebeidzas ar Kodeksa prasību ievērošanu. Sabiedrība sagaida, ka Piegādātājs īstenos pasākumus ar mērķi panākt, lai šīs prasības ievēro arī tā sadarbības partneri, un pastāvīgi attīstīs savu darbību atbilstoši augstākajiem atbildīgas uzņēmējdarbības standartiem.
16. Arī Sabiedrība nemitīgi attīsta savu darbību atbilstoši Kodeksā minētajiem standartiem, tāpēc aicina Piegādātāju dalīties idejās par iespējām uzlabot tās sniegumu vides, sociālajā un pārvaldības jomā.

